મુખ્યમંત્રી વિજય રૃપાણીએ પણ પ્રાસંગિક પ્રવચનનો પ્રારંભ ભૂપતભાઈને યાદ કરીને કર્યો હતો. મુખ્યમંત્રીએ રેડિયો સિલોન અને સેલેબ્રિટી ઉદ્ઘોષક અમીન સાયાનીને યાદ કરીને રેડિયોની મહત્તા જણાવતા કહ્યંુ કે, ‘સવાસો વર્ષ જૂનો રેડિયોનો ઇતિહાસ છે અને આજે દુનિયાના ૫૫ ટકા લોકો રેડિયો સાથે જોડાયેલા છે. મનોરંજનનાં અનેક નવાં સ્વરૃપોના આગમન વચ્ચે પણ રેડિયોએ પોતાનું સ્થાન જમાવી રાખ્યું છે, બલ્કે એફએમ રેડિયો વધુ ને વધુ લોકપ્રિય બની રહ્યા છે.’ મુખ્યમંત્રીએ એફએમના રેડિયો જોકીના નવા નવા નુસખા અને તેમાં તેમને મળી રહેલી સફળતાને બિરદાવી હતી. મુખ્યમંત્રીએ ટૉપ એફએમની ટૅગલાઇન ‘જબ સૂનો, ટૉપ સૂનો’ની પુનરુક્તિ કરી ટૉપ એફએમ શ્રેષ્ઠ મનોરંજન પૂરું પાડે તેવી શુભેચ્છા પાઠવી હતી.